Elsa Eklund

Elsa Kristina Eklund (født Nyborg 25. desember 1893 i Långtora, Uppsala län, død 17. mai 1965 i Gävle, Gävleborgs län) var en svensk kristen musiker og salmedikter.

Eklund var som ungdom musiker i Frelsesarmeens korps i Enköping. Hun flyttet senere til Gävle hvor hun var frelsessoldat fra 1907 til 1912 og ble senere musikkleder i Baptistkirken. Som komponist og salmedikter skrev hun rundt 300 salmer. Mange av disse er oversatt til andre språk, heriblant norsk.

I 1916 ble Elsa gift med Axel Georg Eklund (1893–1970). De er begge gravlagt i en familiegrav på Gävle Gamla kyrkogård.

Salmetekstene og komposisjonene av Elsa Eklund er opphavsrettslig beskyttet frem til år 2035.

Referanser 

Svenske salmediktere
Svenske komponister
Frelsesarmésoldater
Personer fra Uppsala län